

Z A P I S N I K
9. sjednice Vijeća Mjesnog odbora Dubrava - središte,
održane 29. ožujka 2022.
u prostoru objekta mjesne samouprave, Međugorska 55,
s početkom u 18:00 sati



NAZOČNI ČLANOVI VIJEĆA: Ivana Blažević, Raco Jaković, Antonija Majić, Božidar Macan, Marija Orešić, Svan Relac, Damir Nehyba

NENAZOČNI ČLANOVI VIJEĆA: Ivana Lulić, Lucija Matić

Predsjedava Ivana Blažević, predsjednica Vijeća.

Zapisnik vodi: Ivana Blažević, predsjednica Vijeća.



	Predsjednica konstatira da je nazočno 7 od ukupno 9 članova Vijeća, što znači da Vijeće može pravovaljano odlučivati, te otvara 9. sjednicu Vijeća Mjesnog odbora.

	Bez rasprave, jednoglasno  Vijeće prihvaća tekst Zapisnika 8. sjednice Vijeća, održane 28. veljače 2022., bez izmjena.

Na prijedlog članice Vijeća,  Antonije Majić,  Vijeće jednoglasno utvrđuje dopunu dnevnoga reda:
Prijedlog za izgradnju reciklažnog dvorišta na lokaciji k.č. 3875 k.o. Dubrava

	Na prijedlog predsjednice Vijeće jednoglasno utvrđuje

D N E V N I    R E D:

1. Zahtjevi za povremeno korištenje prostora mjesne samouprave, Međugorska 55, za potrebe:
a) Hrvatske udruge kreativnih amatera 
b) 28. samostalne družine izviđača „Dubrava“
c) Političke stranke Domovinski pokret – donošenje zaključka   
2. Imenovanje domara u objektu mjesne samouprave Dubrava – središte, Međugorska 55 – donošenje zaključka			
3. Prijedlog za sazivanje komisijskog očevida vezano za problem prometa u mirovanju u Ulici Hrvatskog proljeća – donošenje zaključka			
4. Prijedlog za postavljanje koša za otpatke ispred Doma zdravlja u Ljubijskoj ulici 60 – donošenje zaključka
5. Prijedlog za izgradnju reciklažnog dvorišta na lokaciji k.č. 3875 k.o. Dubrava	 - donošenje zaključka	
6. Zakup zemljišta oznake dio k.č. 3875 k.o. Dubrava – očitovanje		
7. Pitanja, prijedlozi i obavijesti.



Ad 1. 	Zahtjevi za povremeno korištenje prostora mjesne samouprave, Međugorska 55, za potrebe:
a)	Hrvatske udruge kreativnih amatera 
b)	28. samostalne družine izviđača „Dubrava“
c)	Političke stranke Domovinski pokret 

Članovi Vijeća primili su pisani material uz poziv.
U raspravi sudjeluju svi prisutni.
Vijeće jednoglosno donosi 

Z A K LJ U Č A K
o davanju na povremeno korištenje prostora mjesne samouprave


Vijeće Mjesnog odbora Dubrava – središte odobrava korištenje prostorija MO Dubrava-središte, Međugorska 55 za potrebe

a) Hrvatske udruge kreativnih amatera - utorkom od 15,00 do 17,00 sati i srijedom od 16,00 do 18,00 sati

b) 28. samostalne družine izviđača „Dubrava“ četvrtkom od 20,00 do 22,00 sata, subotom od 9,00 do 13,00 sati te nedjeljom od 9,00 do 13,00 sati

c) Političke stranke Domovinski pokret  petkom od 18,00 do 20,00 sati





Ad 2. 	Imenovanje domara u objektu mjesne samouprave Dubrava – središte, Međugorska 55 

U raspravi sudjeluju svi prisutni.
Vijeće jednoglasno donosi 


Z A K LJ U Č A K
o imenovanju domara u objektu mjesne samouprave Dubrava – središte,
Međugorska 55 


Vijeće Mjesnog odbora Dubrava – središte imenuje gospodina Sašu Srbića za domara u objektu mjesne samouprave Dubrava – središte, Međugorska 55




Ad 3.	Prijedlog za sazivanje komisijskog očevida vezano za problem prometa u mirovanju u Ulici Hrvatskog proljeća 

U raspravi sudjeluju svi prisutni.
Vijeće jednoglasno donosi 


Z A K LJ U Č A K
o prijedlog za sazivanje komisijskog očevida vezano za problem prometa u mirovanju u Ulici Hrvatskog proljeća

I. Vijeće Mjesnog odbora Dubrava – središte traži od Gradskog ured za obnovu, izgradnju, prostorno uređenje, graditeljstvo, komunalne poslove i promet komisijski očevid vezano za rješavanje prometne problematike u Ulici Hrvatskog proljeća obzirom da je je navedeni ured odbio veći broj zaključaka Vijeća Mjesnog odbora Dubrava - središte vezanih za navedeni problem.
 
II. Vijeće smatra da je potrebno napraviti dodatnu analizu stanja obzirom da ranije izrađenim prometnim elaboratom nije iznađeno adekvatno rješenje.


III. Kao prilog ovom zaključku prilažemo i peticiju potpisanu od strane stanara navedene lokacije.



Ad 4.	Prijedlog za postavljanje koša za otpatke ispred Doma zdravlja u Ljubijskoj ulici 60
	
Članovi Vijeća primili su pisani material uz poziv.

U raspravi sudjeluju svi prisutni. 
Vijeće jednoglasno donosi


Z A K LJ U Č A K
o prijedlogu za postavljanje koša za otpatke ispred 
Doma zdravlja u Ljubijskoj ulici 60

I. Razmotren je zahtjev za postavljanje dva koša za otpatke i opuške kod Doma zdravlja, Ljubijska 60.

II. Vijeće Mjesnog odbora Dubrava – središte podržava navedeni zahtjev.










[bookmark: _Hlk99999338]Ad 5.	Prijedlog za izgradnju reciklažnog dvorišta na lokaciji k.č. 3875 k.o. Dubrava

U raspravi sudjeluju svi prisutni. 
Vijeće jednoglasno donosi


Z A K LJ U Č A K
o prijedlogu za izgradnju reciklažnog dvorišta na lokaciji
k.č. 3875 k.o. Dubrava

Vijeće Mjesnog odbora Dubrava – središte predlaže da se u rebalans za 2022. uvrsti ranije predložena izgradnja reciklažnog dvorišta na lokaciji k.č. 3875 k.o. Dubrava.





Ad 6.	Zakup zemljišta oznake dio k.č. 3875 k.o. Dubrava 

Članovi Vijeća primili su pisani material uz poziv.

U raspravi sudjeluju svi prisutni. 
Vijeće jednoglasno donosi


Z A K LJ U Č A K
o zakupu zemljišta oznake dio k.č. 3875 k.o. Dubrava


I. Razmotren je zahtjev za zakup zemljišta oznake dio k.č. 3875 k.o. Dubrava.

II. Vijeće Mjesnog odbora Dubrava – središte ne prihvaća zahtjev za davanje zemljišta oznake dio k.č. 3875 k.o. Dubrava u zakup jer je na navedenoj lokaciji,  prema zaključku s 3. sjednice Vijeća Mjesnog odbora Dubrava – središte, održane 20. rujna 2021., predložena izgradnja reciklažnog dvorišta putem Programa građenja komunalne infrastrukture na području Grada Zagreba u 2022.

III. Od interesa građana je da navedena čestica ostane u vlasništvu Grada kako bi istom mogli raspolagati u svrhu poboljšanja kvalitete života  stanovnika Mjesnog odbora Dubrava- središte. 

Ad 7. Pitanja, prijedlozi i obavijesti

Nije bilo rasprave.


Dovršeno u 19,20 sati.



KLASA: 024-08/22-003/686
URBROJ: 251-13-11-5-22-2
U Zagrebu, 29. ožujka 2022. 


Zapisnik sastavila:                                                                             
Ivana Blažević,                                                                           
predsjednica VMO Dubrava - središte                                                              
                                                                  Predsjednica 
                                                                   Vijeća Mjesnog odbora

                                                                                                  Ivana Blažević



